**დინამიური შესყიდვების სისტემა (DPS) სამშენებლო მასალებისთვის**

რეფერენცია: EUMM-24-9262

**DPS ტენდერის სპეციფიკაციები**

**შესავალი**

ეს დოკუმენტი შეიცავს ინსტრუქციებს დინამიური შესყიდვების სისტემაში (DPS) მონაწილეობის შესახებ, რომელიც შერჩეულია საქართველოში ევროკავშირის სადამკვირვებლო მისიის (EUMM) მიერ გეგმიური რემონტისა და შეკეთების სამუშაოებისთვის, სამშენებლო მასალების შესყიდვის მიზნით. DPS არის ფინანსური რეგლამენტის 164(1)(ბ) მუხლის შესაბამისად შესყიდვის შეზღუდული პროცედურის ფორმა, რომელიც ორ ეტაპად მიმდინარეობს:

**ეტაპი 1: DPS-ში მონაწილეობა**

ნებისმიერ ეკონომიკურ ოპერატორს (ანუ იურიდიულ პირს) შეუძლია მოითხოვოს DPS-ში მონაწილეობის მიღება შესაბამისი განაცხადის შევსებით. კანდიდატთა რაოდენობა შეზღუდული არ არის. ეკონომიკურ ოპერატორებს შეუძლიათ მოითხოვონ მონაწილეობა DPS-ის განმავლობაში ნებისმიერ დროს.

დამკვეთი შეაფასებს წარდგენილ განაცხადებს. დამკვეთი დაუშვებს ყველა კანდიდატს, რომლებიც არ ექვემდებარებიან შემზღუდავ ზომებს, არ იმყოფებიან გარიცხვის მდგომარეობაში, რომლებიც აკმაყოფილებენ შერჩევის კრიტერიუმებს, რომ გახდნენ DPS-ში მონაწილეები და რომელთა მონაწილეობის განაცხადი აკმაყოფილებს ადმინისტრაციულ მოთხოვნებს.

კანდიდატებისთვის DPS-ში მონაწილეობის მისაღებად განაცხადის პირობები დეტალურად არის აღწერილი მე-2 ნაწილში (ეტაპი პირველი - DPS-ში მონაწილეობა).

**ეტაპი 2: ტენდერი მინი-კონკურსების ფორმით**

როდესაც დამკვეთს სურს გასცეს შესყიდვის ორდერი DPS-ის ფარგლებში, ის აწყობს მინი-კონკურსს, რომელშიც მონაწილეებს შეუძლიათ წარადგინონ ტენდერები მინი-კონკურსის კონკრეტული მიზნების შესაბამისად. მხოლოდ DPS-ში ადრე დაშვებული მონაწილეები მოწვეულნი იქნებიან მონაწილეობა მიიღონ კონკურსში და წარადგინონ შეთავაზება. დამკვეთი შეაფასებს წარმოდგენილ წინადადებებს. წინამდებარე DPS სპეციფიკაციები აღწერს DPS-ში მინი-კონკურსის ზოგად სტრუქტურას. თითოეული მინი კონკურსისთვის მოქმედი კონკრეტული ფარგლები და პირობები მითითებულია შესაბამისი მინი კონკურსის სატენდერო სპეციფიკაციებში.

მინი-კონკურსის დასასრულს, დამკვეთს შეუძლია ერთი ან მეტი შესყიდვის ორდერის გაცემა მონაწილისთვის/მონაწილეებისთვის უმცირესი ფასის კრიტერიუმების საფუძველზე.

ზოგადი პირობები მონაწილეთათვის, განაცხადის შემოსატანად და DPS-ის ფარგლებში მინი-კონკურსებში ტენდერების წარსადგენად, დეტალურად არის აღწერილი *მე-3 სექციაში, მეორე ეტაპი - ტენდერი მინი-კონკურსების ფორმით.*

**1. DPS-ის ამოცანები და აღწერა**

**1.1. ამოცანები**

ამ DPS-ის ზოგადი ამოცანები სამშენებლო მასალების შესყიდვაა, რომელიც აუცილებელია ევროკავშირის სადამკვირვებლო მისიის შენობა-ნაგებობების შესაკეთებლად, გეგმიური რემონტისა და განახლებისთვის, კონკრეტულად, მაგრამ არ შემოიფარგლება მხოლოდ სამშენებლო, სანტექნიკისა და ელექტრომომარაგებისთვის საჭირო სახარჯი მასალებით.

თითოეული შესყიდვის ორდერის ზუსტი ამოცანა და მოთხოვნები განისაზღვრება შესაბამისი მინი-კონკურსის შესყიდვის დოკუმენტებში.

შემდეგი CPV (შესყიდვების საერთო ლექსიკა) კოდები აღწერს საქონლის კატეგორიებს, რომლებიც უნდა იყოს მიწოდებული ამ DPS-ის ფარგლებში:

- 44110000-4 სამშენებლო მასალები

- 44160000-9 მილსადენები, მილსადენების სისტემები, მილსადენების ქსელი, გარსაცმები, შლანგები და მასთან დაკავშირებული მასალები

- 44190000-8 სხვადასხვა სამშენებლო მასალები

**1.2. მიწოდების ადგილი**

საქონლის მიწოდების ადგილი უნდა იყოს ევროკავშირის სადამკვირვებლო მისიის საწყობი ნესტან-დარეჯანის ქ. 15 (დიდი დიღომი), თბილისი, საქართველო, ან სხვა მისამართი თბილისში, საქართველო. მინი-კონკურსის ფარგლებში შეიძლება დაფიქსირდეს სხვა ლოკაციების სპეციფიური მოთხოვნები საქართველოს ფარგლებში.

დამატებითი ინფორმაცია და კონკრეტული მოთხოვნები მიწოდების/შესრულების ადგილ(ებ)თან დაკავშირებით შეიძლება დაზუსტებით განისაზღვროს შესაბამისი მინი კონკურსის შესყიდვის დოკუმენტაციაში.

**1.3. მინი-კონკურსების შედეგად მიღებული კონტრაქტების ტიპი**

ყოველი მინი-კონკურსის შედეგად წარმოიქმნება შესყიდვის ორდერი.

მონაწილეებმა, რომლებიც წარადგენენ ტენდერებს მინი-კონკურსში, სრულად უნდა გაითვალისწინონ შესყიდვის დოკუმენტების სრული ნაკრები, მათ შორის შესყიდვის ორდერის პროექტის დებულებები, რადგან შესყიდვის დოკუმენტები განსაზღვრავს და არეგულირებს საკონტრაქტო ურთიერთობას, რომელიც დამყარდება დამკვეთსა და წარამტებულ მონაწილე(ებ)ს შორის. ამ სახელშეკრულებო ურთიერთობის დამყარების შემდეგ, ანუ როდესაც შესყიდვის ორდერს ხელს აწერს ორივე მხარე, წარმატებული მონაწილე ხდება კონტრაქტორი. განსაკუთრებული ყურადღება უნდა მიექცეს დებულებებს, რომლებიც კონტრაქტორის უფლებებსა და მოვალეობებს განსაზღვრავენ, განსაკუთრებით გადახდებს, შესყიდვის ორდერის შესრულებას, მონაცემთა დაცვას, კონფიდენციალობას, შემოწმებებსა და აუდიტებს.

**1.4. მოცულობა და ღირებულება**

DPS-ის სავარაუდო ჯამური ღირებულებაა **80,000.00 ევრო (EUR)**. ის დგინდება DPS-ში გაცემული შესყიდვის ორდერების სავარაუდო ღირებულებების დაჯამებით.

ეს ღირებულება მოცემულია მხოლოდ როგორც საორიენტაციო შეფასება და ის არ წარმოადგენს ვალდებულებას დამკვეთის მხრიდან.

მინი-კონკურსის შემდეგ გაფორმებული თითოეული შესყიდვის ორდერისთვის მაქსიმალური თანხა განისაზღვრება წარმატებული მონაწილის ფინანსური შეთავაზების ჯამური ოდენობით, მინი-კონკურსში გათვალისწინებული შესყიდვების საერთო სავარაუდო მოცულობისთვის.

**1.5. ვადები და ხანგრძლივობა**

***1.5.1. DPS-ის ვადები***

DPS ამოქმედდება ევროკავშირის სადამკვირვებლო მისიის (EUMM) ვებგვერდზე <https://www.eumm.eu/en/about_eumm/tenders> კონტრაქტის შესახებ განცხადების გამოქვეყნდებისთანავე.

DPS-ის ამოქმედების შემდეგ, ეკონომიკურ ოპერატორებს შეუძლიათ წარადგინონ განაცხადი მასში მონაწილეობის მისაღებად ნებისმიერ დროს მისი მოქმედების პერიოდის განმავლობაში, რათა შეძლონ მომავალ მინი-კონკურსებში მონაწილეობა. დამკვეთმა უნდა დაასრულოს განაცხადების შეფასება მათი მიღებიდან თხუთმეტი (15) დღის განმავლობაში. თუმცა, დამკვეთს შეუძლია გაახანგრძლივოს შეფასების პერიოდი, იმ პირობით, რომ ამ დროის განმავლობაში არ იქნება გამოცხადებული ტენდერზე მოწვევა. განაცხადის წარდგენიდან 15-დღიანი განხილვის პერიოდის განმავლობაში, დამკვეთი იტოვებს უფლებას დაიწყოს ახალი მინი-კონკურსი ამ განაცხადის შეფასების დასრულების გარეშე.

ნებისმიერ შემთხვევაში, დამკვეთი უმოკლეს ვადაში აცნობებს კანდიდატებს, დაუშვეს თუ არა ის DPS-ის მონაწილედ.

იმისათვის, რომ დაინტერესებულ ეკონომიკურ ოპერატორებს ჰქონდეთ საკმარისი დრო DPS-ში მონაწილეობის მისაღებად განაცხადისთვის, პირველი მინი-კონკურსი უნდა გამოქვეყნდეს DPS-ის დაწყებიდან მინიმუმ 30 დღის შემდეგ.

შესყიდვის ორდერის გაცემის მიზნით მინი-კონკურსის დაწყებისას, დამკვეთი იწვევს DPS-ში დაშვებულ ყველა მონაწილეს, წარმოადგინონ ტენდერი ამ მინი-კონკურსზე გონივრულ ვადაში. დამკვეთის მიერ ტენდერების მისაღებად დადგენილი ვადა არ შეიძლება იყოს ათ დღეზე ნაკლები სატენდერო მოწვევის გაგზავნის დღიდან.

დამკვეთს შეუძლია გამოაქვეყნოს მინი-კონკურსები DPS-ის მოქმედების პერიოდში. შესყიდვის ორდერები შეიძლება გაიცეს, გაფორმდეს და ძალაში შევიდეს DPS-ის ვადის ამოწურვის თარიღის შემდეგაც, იმ პირობით, რომ მინი-კონკურსი დაიწყო DPS-ის მოქმედების პერიოდში. საჭიროების შემთხვევაში, DPS-ის სპეციფიკაციების და შესყიდვის სხვა დოკუმენტების დებულებები, რომლებიც გამოქვეყნებულია DPS-ის 1-ლი ეტაპის დროს, რჩება მოქმედი მინი-კონკურსებისთვის, რომლებიც გამოქვეყნებულია DPS-ის მოქმედების პერიოდში და ამ მინი-კონკურსების შედეგად გაფორმებული შესყიდვის ორდერებისთვის.

***1.5.2. DPS-ის მოქმედების პერიოდი***

DPS-ს აქვს განსაზღვრული მოქმედების ვადა 2 (ორი) წელი, რომელიც იწყება მისი გამოქვეყნების დღიდან.

DPS-ის ვადის გასვლა გავლენას არ მოახდენს DPS-ის პერიოდის განმავლობაში დაწყებულ მინი-კონკურსებზე და ასეთი მინი-კონკურსების შედეგად გაცემულ შესყიდვების ორდერებზე.

***1.5.3. შესყიდვის ორდერ(ის)/ების მოქმედების ვადა***

მინი-კონკურსები განსაზღვრავს შესაბამისი შესყიდვის ორდერების მოქმედების ვადას (საწყისი პერიოდები და შესაძლო განახლებები), როგორც საწყის პერიოდებს, ასევე შესაძლო განახლებებს შეიძლება ჰქონდეთ დაწყების თარიღები და ვადის გასვლის თარიღები DPS-ის ვადის გასვლის შემდეგ (იმ შემთხვევისთვის, როდესაც შესყიდვის ორდერები შეიძლება ამოქმედდეს (შევიდეს ძალაში) DPS-ის ვადის გასვლის შემდეგ, იხილეთ პუნქტის 1.5.1-ის ბოლო აბზაცი).

***1.5.4. DPS-ის შეწყვეტა***

დამკვეთს შეუძლია შეწყვიტოს DPS ნებისმიერ დროს და ნებისმიერი მიზეზით. დამკვეთის მიერ DPS-ის შეწყვეტა გავლენას არ მოახდენს ადრე მინიჭებული შესყიდვის ორდერების განხორციელებაზე ან მათ ვადაზე.

**2. ეტაპი პირველი – მონაწილეობა DPS-ში**

ნებისმიერ ეკონომიკურ ოპერატორს შეუძლია მოითხოვოს DPS-ში მონაწილეობა შემდეგი დოკუმენტების გაგზავნით დამკვეთთან, ამ DPS დოკუმენტებზე თანდართული ფორმის გამოყენებით:

* **მონაწილეობის მოთხოვნის ფორმა**
* **დეკლარაცია შერჩევის კრიტერიუმებისა და გარიცხვის კრიტერიუმების შესახებ**
* **ფინანსური იდენტიფიკაციის ფორმა,** სადაც მითითებულია საბანკო ანგარიში, რომელზედაც უნდა განხორციელდეს გადახდები ტენდერის წარმატებით ჩატარების შემთხვევაში. (თუ ტენდერის მონაწილემ უკვე მოაწერა ხელი ევროკომისიის სხვა შესყიდვის ორდერს, მას შეუძლია ამ დოკუმენტის ნაცვლად გამოგზავნოს ფინანსური საიდენტიფიკაციო ფორმის ნომერი ან წინა ჯერზე მოწოდებული ფინანსური იდენტიფიკაციის ფორმის ასლი, იმ შემთხვევაში, თუ ამ დროის განმავლობაში მონაცემები არ შეცვლილა.
* **იურიდიული პირის ფაილი**
* **უფლებამოსილი ხელმოწერის** ოფიციალური დოკუმენტი (წესდება, მინდობილობა, სანოტარო განცხადება და ა.შ.), რომელიც ადასტურებს, რომ პირი, რომელიც ხელს აწერს კომპანიის/საერთო საწარმოს/კონსორციუმის სახელით არის სათანადოდ უფლებამოსილი.

**2.1. განაცხადების შეფასება**

განაცხადის შეფასება შედგება შემდეგი ელემენტებისაგან:

* შემოწმება, იმის დასადასტურებლად რომ კანდიდატი და დაინტერესებული ჩართული პირები არ ექვემდებარებიან შემზღუდველ ზომებს.
* ადმინისტრაციული შესაბამისობის შემოწმება: შემოწმება, არის თუ არა განაცხადი შედგენილი ევროკავშირის ერთ-ერთ ოფიციალურ ენაზე და არის თუ არა ხელმოწერილი შესაბამისი დოკუმენტები განმცხადებლის სათანადო უფლებამოსილი წარმომადგენლების მიერ.
* უფლებამოსილების ვერიფიკაცია გარიცხვის კრიტერიუმების საფუძველზე.
* შერჩევა შერჩევის კრიტერიუმების საფუძველზე, როგორც გამოქვეყნებულია კონტრაქტის შესახებ განცხადების დამატებითი ინფორმაციის მე-14 ნაწილში.

დამკვეთი აფასებს ზემოაღნიშნულ ელემენტებს იმ თანმიმდევრობით, რომელიც ყველაზე მიზანშეწონილად მიაჩნია. თუ ერთი ან რამდენიმე ელემენტის შეფასება ცხადყოფს, რომ არსებობს უარის თქმის საფუძველი, განაცხადი უარყოფილი იქნება და შეიძლება არ დაექვემდებაროს შემდგომ სრულ შეფასებას. წარუმატებელ განმცხადებელს ეცნობება უარის თქმის საფუძველი მისი განაცხადის შეუფასებელ შინაარსზე უკუკავშირის გარეშე.

შეფასება დაფუძნებული იქნება განაცხადში მოცემულ ინფორმაციასა და მტკიცებულებებზე და, საჭიროების შემთხვევაში, დამატებითი ინფორმაციისა და მტკიცებულებების საფუძველზე, რომლებიც წარმოდგენილი იქნება პროცედურის განმავლობაში დამკვეთის მოთხოვნით. თუ რომელიმე მოწოდებული განცხადება ან ინფორმაცია მცდარი აღმოჩნდა, დამკვეთს შეუძლია დაუწესოს ადმინისტრაციული სანქციები (DPS-იდან გარიცხვა) ყალბი დეკლარაციის/ინფორმაციის მიმწოდებელ სუბიექტს.

გარიცხვისა და შერჩევის კრიტერიუმებთან დაკავშირებული შეფასების მიზნებისთვის, დამკვეთს შეუძლია ასევე მიმართოს საჯაროდ ხელმისაწვდომ ინფორმაციას, კერძოდ, მტკიცებულებებს, რომელზედაც წვდომა ეროვნულ მონაცემთა ბაზაში შეუძლია ჰქონდეს უფასოდ.

განაცხადის შეფასების შემდეგ, დამკვეთი DPS-ში მონაწილეობის მიღების უფლებას აძლევს იმ განმცხადებელს, რომლის ყველა ელემენტის შემოწმებამ არ გამოავლინა უარის თქმის საფუძველი.

***2.1.1. გარიცხვის კრიტერიუმები***

გარიცხვის კრიტერიუმების მიზანია შეაფასოს, არის თუ არა განმცხადებელი ან რომელიმე ჩართული სუბიექტი პრაქტიკული სახელმძღვანელოს 2.6.10.1 პუნქტში ჩამოთვლილ რომელიმე გარიცხვის მდგომარეობაში.

შევსებული დეკლარაცია შერჩევის კრიტერიუმებისა და გარიცხვის კრიტერიუმების შესახებ, რომელსაც ხელს აწერს მიმწოდებელი უწყების წარმომადგენელი, წარდგენილ უნდა იქნეს მათ განაცხადთან ერთად, როგორც გარიცხვის მდგომარეობაში არყოფნის მტკიცებულება.

დეკლარაციაში ნახსენები დოკუმენტები, როგორც ეკონომიკური ოპერატორის გარიცხვის მდგომარეობაში არყოფნის დამადასტურებელი მტკიცებულება (დოკუმენტური მტკიცებულება) **არ უნდა იყოს წარმოდგენილი** განაცხადთან ერთად, მაგრამ დამკვეთი იტოვებს უფლებას მოითხოვოს ისინი ნებისმიერ დროს DPS-ისა და შესყიდვის ორდერების მოქმედების ვადის პერიოდში. თუ წარმოდგენილი დოკუმენტები არ დაადასტურებს მონაწილის მიერ დეკლარაციაში გაკეთებულ განცხადებებს, ამან შეიძლება გამოიწვიოს ტენდერის უარყოფა და განმცხადებლის/მონაწილის DPS-ში მონაწილეობის შეწყვეტა.

განმცხადებელთა გარიცხვის მდგომარეობაში არყოფნის სრული შემოწმება მოხდება წარდგენილი დეკლარაციების, ადრეული გამოვლენისა და გარიცხვის სისტემაში (EDES) [Early Detection and Exclusion System](https://commission.europa.eu/strategy-and-policy/eu-budget/how-it-works/annual-lifecycle/implementation/anti-fraud-measures/edes_en) (EDES) შემოწმების საფუძველზე.

***2.1.2. შერჩევის კრიტერიუმი***

შერჩევის კრიტერიუმების მიზანია შეაფასოს, აქვს თუ არა განმცხადებელს იურიდიული, მარეგულირებელი, ეკონომიკური, ფინანსური, ტექნიკური და პროფესიული შესაძლებლობები მინი-კონკურსების შედეგად გაფორმებული შესყიდვის ორდერების შესასრულებლად.

ამ DPS-ის შერჩევის კრიტერიუმები, მათ შორის შესაძლებლობების მინიმალური დონე, შეფასების საფუძველი და მოთხოვნილი მტკიცებულება, მითითებულია **კონტრაქტის შესახებ განცხადების დამატებითი ინფორმაციის მე-14 ნაწილში.**

დამკვეთი იტოვებს უფლებას დაუშვას განმცხადებლები DPS-ში მხოლოდ წარდგენილი დეკლარაციებისა და მონაწილეობის მოთხოვნის ფორმაში მოცემული ინფორმაციის საფუძველზე.

დამკვეთი იტოვებს უფლებას მოითხოვოს და გადაამოწმოს დამხმარე დოკუმენტების უახლესი ვერსიები ნებისმიერ დროს DPS-ის და შედეგად მიღებული შესყიდვების ორდერების მოქმედების მთელი პერიოდის განმავლობაში.

**2.3. განაცხადის წარდგენა**

განმცხადებლებმა უნდა წარადგინონ თავიანთი განაცხადი ელექტრონულად ელექტრონული ფოსტით ნებისმიერ დროს ამ DPS-ის მოქმედების პერიოდში.

განაცხადი უნდა მოიცავდეს მოთხოვნილ დოკუმენტებს, რომლებიც ჩამოთვლილია ზემოთ მე-2 ნაწილში და უნდა გაიგზავნოს ელექტრონული ფოსტის მისამართზე [dps@eumm.eu](mailto:dps@eumm.eu)

**2.4. დაშვება, უარყოფა, გაუქმება და შეწყვეტა**

***2.4.1. დაშვება DPS-ში მონაწილეობისთვის***

დამკვეთი აფასებს წარდგენილ განაცხადებს და უშვებს ყველა განმცხადებელს, რომელიც არ ექვემდებარება შემზღუდველ ზომებს, არ იმყოფება გარიცხვის მდგომარეობაში, აკმაყოფილებს შერჩევის კრიტერიუმებს და რომელთა მონაწილეობის მოთხოვნა ადმინისტრაციულად დამაკმაყოფილებელი/მისაღებია.

დამკვეთი ელფოსტით გაუგზავნის შეტყობინებას იმ განმცხადებელს, რომლის განაცხადი DPS-ში დაშვებულია.

დაშვების შემდეგ, წარმატებული განმცხადებელი ხდება DPS-ის მონაწილე და აქვს წვდომა მინი-კონკურსებზე, რომლებიც ორგანიზებულია DPS-ში მისი მიღების შემდეგ. წინა და მიმდინარე მინი კონკურსები არ არის ხელმისაწვდომი ახალი მონაწილისთვის.

დამკვეთს შეუძლია რეგულარულად მოითხოვოს მონაწილისგან განახლებული ინფორმაციის მიწოდება მის განაცხადთან დაკავშირებით.

***2.4.2. DPS-ში მონაწილეობის მოთხოვნის უარყოფა***

DPS-ში მონაწილეობის განაცხადი უარყოფილია ნებისმიერ შემდეგ შემთხვევაში: განმცხადებელი ექვემდებარება შემზღუდავ ზომებს ან იმყოფება გარიცხვის მდგომარეობაში ან არ აკმაყოფილებს შერჩევის კრიტერიუმებს, ან განაცხადი მონაწილეობის შესახებ არ აკმაყოფილებს ადმინისტრაციულ მოთხოვნებს.

დამკვეთი ელექტრონულ შეტყობინებას უგზავნის იმ განმცხადებელს, რომლის განაცხადიც DPS-ში უარყოფილია.

ეკონომიკურ ოპერატორებს, რომელთა განაცხადიც უარყოფილია, უფლება აქვთ ხელახლა წარადგინონ ახალი შესწორებული განაცხადი ნებისმიერ დროს, DPS-ის პერიოდის განმავლობაში.

***2.4.3. DPS-ში მონაწილეობიდან განაცხადის უკან გაწვევა***

DPS-ის მონაწილეს შეუძლია ნებისმიერ დროს უარი თქვას მონაწილეობაზე, დამკვეთთან ელექტრონული ფოსტით შეტყობინების გაგზავნით.

განაცხადის უკან გაწვევა ძალაში შევა დამკვეთის მიერ მიღებისთანავე და ვრცელდება DPS-ზე და ნებისმიერ მიმდინარე მინი კონკურსზე.

DPS-დან განაცხადის უკან გაწვევა არ იმოქმედებს მონაწილესა და დამკვეთს შორის გაფორმებულ არსებულ კონტრაქტებზე.

თუ ეკონომიკური ოპერატორი, რომელმაც DPS-დან უკან გაიწვია განაცხადი, ხელახლა შეიტანს განაცხადს, შემდგომი განაცხადი ჩაითვლება ახალ განაცხადად, რომელიც ექვემდებარება დამკვეთის მიერ ხელახალ შეფასებას და განიხილება დაშვების ყველა პირობა. თუ ახალი შემდგომი განაცხადი წარმატებული იქნება, ეკონომიკური ოპერატორი დაშვებული იქნება როგორც ახალი მონაწილე DPS-ში.

***2.4.4. DPS-ში მონაწილეობის შეწყვეტა***

დამკვეთს შეუძლია შეწყვიტოს მონაწილის დაშვება DPS-ში ელექტრონული ფოსტით შეტყობინების გაგზავნით ნებისმიერ შემდეგ შემთხვევაში:

* თუ მონაწილემ არასწორად წარმოადგინა ინფორმაცია, რომელიც საჭიროა პროცედურებში მონაწილეობის პირობად, DPS-ში მონაწილეობისათვის მიმართვისას ან არ მიაწოდა ეს ინფორმაცია;
* თუ მონაწილე არ აწვდის განახლებულ ინფორმაციას ან მისი განაცხადის დამადასტურებელ განახლებულ დოკუმენტებს;
* თუ დადასტურდა რომ DPS-ში მონაწილის მიღების პროცედურაში აღმოჩენილი იქნა შეცდომები, დარღვევები ან თაღლითობა;
* თუ აღმოჩნდა, რომ მონაწილე აღარ აკმაყოფილებს DPS-ში მონაწილეობის პირობებს;

DPS-ში მონაწილეობის შეწყვეტა ძალაშია მონაწილის მიერ შეწყვეტის შეტყობინების მიღებისთანავე და ვრცელდება DPS-ზე და ნებისმიერ მიმდინარე მინი-კონკურსზე.

**3. ეტაპი მეორე - მინი-კონკურსებში მონაწილეობის მიღება**

როდესაც დამკვეთი გამოავლენს საჭიროებას, ის DPS-ის მეშვეობით ჩაატარებს მინი-კონკურს. ამ ტენდერში მონაწილეობის მისაღებად მიწვეულნი იქნებიან მხოლოდ ის ეკონომიკური ოპერატორები, რომლებიც უკვე დარეგისტრირდენ DPS-ში მონაწილეებად. მონაწილეებს შეუძლიათ ამ მოწვევის საპასუხოდ მინი კონსკურსზე განაცხადის წარდგენა.

დამკვეთი შეაფასებს ტენდერებს და შეარჩევს ეკონომიკურად ყველაზე ხელსაყრელ ტენდერს. მინი კონკურსში გამარჯვება მიენიჭება ყველაზე დაბალ ფასიან შემოთავაზებას.

ტენდერები დახარისხდება თითოეული მინი კონკურსის სატენდერო სპეციფიკაციების შესაბამისად. შესყიდვის ორდერ(ი)/ები გაიცემა პირველ ადგილზე მყოფ ტენდერ(ებ)ზე, რომლებიც აკმაყოფილებენ შესყიდვის დოკუმენტებში მითითებულ მინიმალურ მოთხოვნებს. მონაწილე, რომელსაც მიენიჭება შესყიდვის ორდერი, მოიხსენიება როგორც კონტრაქტორი.

შესაბამისი მინი-კონკურსის შესყიდვის დოკუმენტი შეიცავს დამატებით და უფრო დეტალურ ინფორმაციას მინი-კონკურსის ორგანიზების სხვადასხვა ასპექტების შესახებ, მათ შორის სატენდერო წინადადების ფორმასა და შინაარსზე, ტექნიკურ მახასიათებლებზე, წარდგენის მეთოდებზე, ტენდერების მოქმედების პირობებზე, მათ კონფიდენციალურობაზე და ა.შ.

**4. ზოგადი ინფორმაცია და წესები DPS-ის შესახებ**

**4.1. ინფორმაცია DPS-ში**

ამ პროცედურასთან დაკავშირებული სრული ინფორმაცია ხელმისაწვდომია ევროკავშირის სადამკვირვებლო მისიის (EUMM) ვებგვერდზე <https://www.eumm.eu/en/about_eumm/tenders>

**4.2. დოკუმენტების მოდიფიკაციები**

ზოგადი ინფორმაცია და დოკუმენტები ამ პროცედურისთვის, როგორიცაა ეს DPS სპეციფიკაციები, შესყიდვის ორდერის შაბლონი და მინი-კონკურსის სატენდერო სპეციფიკაციები და მასთან დაკავშირებული დანართები ექვემდებარება მოდიფიკაციებს შესწორებების, დაზუსტების, გაუმჯობესების მიზნით ან ახალი რეგულაციების და სხვა ვალდებულებების შესასრულებლად.

დოკუმენტის თითოეული ვერსია მკაფიოდ არის მონიშნული (მაგალითად „ვერსია1“, „ვერსია 2“ და ა.შ.) და ძირითადი ცვლილებები იდენტიფიცირებულია თანდართულ შენიშვნებში და გამოქვეყნებულია ევროკავშირის სადამკვირვებლო მისიის (EUMM) ვებგვერდზე <https://www.eumm.eu/en/about_eumm/tenders>.

ეკონომიკური ოპერატორები პასუხისმგებელნი არიან ინფორმირებულნი იყვნენ დოკუმენტების სტატუსისა და იმ ვერსიის შესახებ, რომელიც ესადაგება მათ განაცხადს ან ან მათთვის საინტერესო მინი-კონკურსს. შესაბამისად, განმცხადებლებმა/ტენდერის მონაწილეებმა ყოველთვის უნდა გამოიყენონ შესყიდვის დოკუმენტების უახლესი ვერსიები, როგორც განაცხადის წარდგენისას ისე კონკურსში მონაწილეობისას.

**4.3. კითხვები DPS-ის შესახებ**

ამ DPS-ზე განაცხადის ან ამ DPS-ის სხვა არსებითი და პროცედურული ასპექტების შესახებ დამატებითი ინფორმაციის მოთხოვნა უნდა მოხდეს დროულად, პუბლიკაციის რეფერენციის ნომერის და შესყიდვის ორდერის სათაურის მითითებით, შემდეგი ელ.ფოსტის მისამართზე გაგზავნით: [dps@eumm.eu](mailto:dps@eumm.eu)